Driejarige deur winkelruit gestamp | Maroela Media
Driejarige deur winkelruit gestamp
Die ongelukstoneel. Foto: @kakspotter op Twitter.
ŉ Driejarige dogtertjie is in ŉ ernstige toestand in ŉ Johannesburgse hospitaal nadat ŉ motor haar deur ŉ winkelruit gestamp het, het Beeld Saterdag berig.
Zoe Tsotsetsi se pelvis is gekraak, haar lewer bloei en sy is aan ŉ ventilator gekoppel, volgens die berig.
Sy het glo saam met haar ouers op ŉ sypaadjie in Witpoortjie geloop toe ŉ motor glo bo-oor die sypaadjie gery het en haar deur die Spar-winkel se ruit gestamp het. “Die motor se bandmerke sit nog op haar maag en been,” het Zoe se ma, Diana, gesê.
Charlene de Wit, die bestuurder van die motor, het gesê sy is steeds onseker oor wat gebeur het. “Ek kan nie sê of ek dalk die petrolpedaal vir die briek aangesien het nie, maar my motor het nie gestop nie en oor die sypaadjie gegaan.”
Die eienaar van die Spar het aan Beeld gesê hy het na beeldmateriaal gekyk van wat gebeur het en dat De Wit nie stadig in die parkeerarea in gery het nie. Glasdeure en veiligheidshekke ter waarde van sowat R70 000 is stukkend gery.
Man se naakte liggaam in huis gevind
Dis vreeslim, arme kindjie. Hoop sy herstel vinnig.
Anette de lange · 4 jaar gelede
Hoop regtig sy het n bestuurslisesie anders sien ek nag vir haar.
Sjoe, arme kind! Dit kan sekerlik ook nie maklik wees vir die arme bestuurder nie. Ek kan my nie eers indink wat sy op die oomblik deurgaan nie. Sterkte aan die ouers, aan Zoe en ook aan Charlene.
As dit my kind was het ek gevra vir selfoon rekorts van die motor bestuurder.
Ek aanvaar ons nie volmaak nie, maar die selfone is vir my ‘n nagmerrie.
was ook al by die apteek , waar die ongeluk was, dit is besig parkeer area, dit is n wonder dat daar nie meer ongelukke is nie, die motoriste jaag, daar is min parkeering, en die voetgangers loop net voor die karre in , die bestuurders kan mos stop, die bestuurders baklei vir parkeering en dan gebeur die ongelukke. die mense wil binne die slaghuis, apteek, en spar parkeer. die meeste ongeskikte bestuurders is mense wat ouer is en op pensioen is, daar is baie sypaadjie verkopers en is glad nie bang vir voertuie nie, en loop sommer voor die karre in, daar sal drasties iets gedoen moet word
Ek stem saam, het in Witpoortjie vir meer as 7jaar gewoon, daardie is n baie besige een rigting straat , maar wil net se dit is NIE NET ONGESKIKTE OUER EN MENSE WAT OP PENSIOEN is nie, dit is almal, die jong mense jaag soos duiwels daar om n parkeering te kry en mense ry agteruit sonder om te kyk en ry in ander motors vas. Hoop die klein mensie herstel gou.